แก้ปัญหาที่ต้นเหตุ แสวงหาความช่วยเหลือ เบี่ยงเบนความสนใจ เปลี่ยนวิธีปฏิสัมพันธ์
หยุดสรรหาสิ่งที่กระตุ้นอารมณ์ทางเพศซึ่งหมายความว่าคุณต้องฝึกตนให้พร้อมต่อสู้กับความต้องการดูสื่อลามก บางครั้งอาจถึงขั้นไม่ไปดูภาพยนตร์บางเรื่องหรือไม่ขับรถไปบางบริเวณของเมืองเพื่อหลีกเลี่ยงสถานการณ์ที่ก่อให้เกิดความใคร่ แน่นอนว่าเป็นเรื่องยาก แต่ความใคร่ก็เหมือนพฤติกรรมไม่ดีอื่นๆ ที่สามารถยับยั้งได้ จงพยายามอย่างสม่ำเสมอ หากคุณยอมให้ความใคร่เป็นจุดศูนย์กลางของความสัมพันธ์ระหว่างคุณกับผู้อื่น นั่นเป็นสัญญาณว่าคุณไม่ได้มีสติสัมปชัญญะครบถ้วนเลย คุณกำลังยอมให้ความต้องการทางร่างกายมานิยามตัวตนและพฤติกรรมมากกว่าที่จะยอมให้จิตใจและบุคลิกภาพที่แท้จริงมานำสติ คุณกำลังขาดความเคารพต่อผู้อื่นด้วยการมองเขาผ่านความใคร่ หากรู้สึกจริงใจต่อผู้อื่นอย่างแท้จริง คุณจะต้องพยายามให้หนักที่จะต่อสู้กับความรู้สึกเหล่านั้นเพื่อพวกเขา และแน่นอนเพื่อตัวคุณเอง ยาเสพติดและเครื่องดื่มมึนเมาทำให้ขาดสติ และการขาดสตินี่เองทำให้ต่อสู้ความใคร่ได้ยากขึ้น หากพบว่าตนเองยังเกี่ยวข้องกับพฤติกรรมดังกล่าว จงหยุดเสียจะเป็นประโยชน์ คุณยังสามารถออกไปสถานบันเทิงกับเพื่อนได้ตามปกติ แค่เลือกดื่มเครื่องดื่มที่ไม่มึนเมาแต่ยังดูคล้ายเหล้าเช่น น้ำแอปเปิ้ล จะได้ไม่รู้สึกแปลกแยก คำสอนของศาสนาต่างๆ ยอมรับว่าความต้องการทางเพศเป็นเรื่องปกติของมนุษย์เรา ดังนั้นอย่ารู้สึกแย่หากเกิดอารมณ์ทางเพศ แต่ให้ยอมรับว่ามันเป็นเรื่องธรรมชาติ การกดความรู้สึกตรงนี้ไว้ไม่เป็นผลดีต่อสุขภาพจิตแถมยังทำให้เกิดอารมณ์หนักขึ้น คุณอนุญาตให้ตัวเองรู้สึกได้แต่อย่าให้ความรู้สึกมาชี้นำการกระทำ ความใคร่มีมากมายหลากหลายรูปแบบ แต่ก็มีหนทางที่จะมองมันในหลายแง่มุมเช่นกัน หากรู้สึกว่าความต้องการของคุณกำลังกระตุ้นให้อยากทำร้ายร่างกายผู้อื่น นั่นถือเป็นปัญหาที่ต้องได้รับการแก้ไข อย่างไรก็ตามหากผู้ใหญ่สองคนที่มีอารมณ์ทางเพศตกลงที่จะทำกิจกรรมทางเพศร่วมกันถือว่าไม่ผิด ความต้องการทางเพศเป็นเรื่องธรรมชาติ หากข้อจำกัดทางศาสนาทำให้คุณมีปัญหากับอารมณ์ทางเพศ ลองหาคำสอนของศาสนาอื่นที่เกี่ยวข้องกับเรื่องนี้มาเปรียบเทียบดู นิกายต่างๆ มีจุดยืนที่ไม่เหมือนกัน หากคุณลงเอยที่การแต่งงานไม่ได้และวิธีการอื่นไม่ได้ผลเลย ก็ต้องยอมรับว่าควรแสวงหาความช่วยเหลือ มีคำกล่าวว่า “การยอมรับว่ามีปัญหาคือก้าวแรกสู่ทางแก้” คุยกับนักบวช อิหม่าม พระ หรือผู้ที่ให้คำแนะนำทางจิตวิญญาณได้ คนเหล่านี้สามารถให้คำแนะนำที่จะพาคุณกลับสู่ลู่ทางที่ถูกต้อง อย่าอับอายกับปัญหา พวกท่านได้รับการฝึกฝนเพื่อจัดการกับปัญหาเหล่านี้อย่างดี ท่านรู้ว่าแม้แต่คนดีมีศีลธรรมก็เผชิญกับอุปสรรคได้ พาตัวเองออกห่างจากสิ่งยั่วยุให้มากที่สุด สำหรับผู้ชาย อาจเลือกเกณฑ์ทหาร บวชพระ ผู้หญิงอาจเลือกเรียนในโรงเรียนหญิงล้วน ปรึกษาครอบครัวเพื่อขอแรงสนับสนุนและกำลังใจในการตัดสินใจครั้งนี้ อยู่กับคนเพศเดียวกันให้มากที่สุดจนกว่าจะระงับความใคร่ได้ หากแสดงอารมณ์ใคร่อย่างโจ่งแจ้งอาจถูกลงโทษโดยกฎหมาย อีกทั้งยังเสี่ยงต่อโรคติดต่อทางเพศสัมพันธ์และการติดเชื้อนานัปการ ผู้หญิงอาจพลาดตั้งครรภ์ หรือหากคุณทำตัวอนาจารในที่สาธารณะหรือสิ่งอื่นที่ไม่เป็นที่ยอมรับก็จะถูกลงโทษ จงมีสติและความรับผิดชอบอยู่เสมอ สิ่งศักดิ์สิทธิ์จะคุ้มครองคุณจากความรู้สึกเหล่านั้น แต่คุณต้องยอมให้ท่านช่วย จงเปิดตา เปิดใจให้กว้างแล้วมองหาวิธีแก้ไข หนทางอาจขรุขระบ้าง แต่ ครอบครัว เพื่อนฝูง และ ที่ปรึกษาทางธรรมจะช่วยปัดเป่าปัญหาได้ พระคัมภีร์ไบเบิลกล่าวว่า “ไม่‍มีการทด‍ลองใดๆ เกิด‍ขึ้นกับท่าน‍ทั้ง‍หลาย นอก‍เหนือการทด‍ลองซึ่งเคยเกิดกับมนุษย์ พระ‍เจ้าทรงซื่อ‍สัตย์ พระ‍องค์จะไม่ทรงให้พวก‍ท่านต้องถูกทด‍ลองเกินกว่าที่ท่านจะทนได้ และเมื่อถูกทด‍ลอง พระ‍องค์จะทรงให้มีทางออกด้วย เพื่อพวก‍ท่านจะมีกำลังทนได้” 1 โครินธ์ 10:13 (ฉบับมาตรฐาน) หากเป็นศาสนาพุทธก็จงมีขันติ ความอดทนอดกลั้นนำไปสู่ผลลัพธ์ที่ดีกว่าเสมอ หากคุณไม่พร้อมจะเกิดปัญหาตามมาอย่างแน่นอน ยอมรับให้ได้ว่าคุณมีปัญหาเรื่องนี้และเตรียมรับมือให้ดีหากต้องไปในสถานที่อันเต็มไปด้วยสิ่งยั่วเย้าให้เกิดความใคร่ ฝึกฝนจิตใจให้เข้มแข็งและวางแผนรองรับให้แน่นหนา ถ้าคุณอยู่ในสถานที่อันเต็มไปด้วยสิ่งเร้าอารมณ์ ให้ฝึกเบนสายตา เพราะเมื่อเห็นสิ่งเร้าอารมณ์จะได้หาอย่างอื่นมองแทนในทันที เป็นทักษะที่เป็นประโยชน์มาก พุ่งความสนใจไปทำสิ่งที่ชอบ วิธีนี้ช่วยได้เมื่อคุณเกิดความใคร่ที่บ้านหรือเมื่อต้องอยู่ตามลำพังที่โดยมากอารมณ์ทางเพศมาจากตัวคุณเองไม่ใช่สิ่งเร้าภายนอก การหากิจกรรมที่ทำเมื่อไหร่ก็ได้จะช่วยชีวิตคุณได้เพราะความใคร่เกิดขึ้นได้ทุกเวลา     ลองเรียนการถักเปียประดับหรืองานอดิเรกที่ทำได้ทุกที่ดู ตั้งเป้าหมายจดจำถ้อยคำจากคัมภีร์ บทสวดมนต์ หรือคำสอนตามศาสนาที่นับถือให้มากที่สุดเท่าที่ทำได้ ลองทำงานจิตอาสา กิจกรรมนี้นอกจากจะช่วยดึงความสนใจคุณจากสิ่งยั่วยุแล้วยังได้บุญอีกด้วย ท่องคำสอน บทสวดมนต์ ของศาสนาคุณออกมาดังๆ หรือ ในใจก็ได้ สิ่งนี้จะช่วยเตือนใจคุณให้อยู่ในลู่ทางที่ดี วิธีที่ดีที่สุดคือกำจัดต้นเหตุให้สิ้นซาก สำหรับหลายคนสาเหตุหลักมาจากสื่อลามก หากสื่อลามกในครอบครองเริ่มกองสูงเป็นภูเขา จิตใจหมกมุ่นจนดำเนินชีวิตอย่างปกติสุขไม่ได้ ก็ถือเป็นเวลาอันดีที่ควรเลิกเสียที ตั้งโปรแกรมคัดกรองสื่อต่างๆในคอมพิวเตอร์ จะได้ไม่ขวนขวายหารูปลามกมาสนองความต้องการอีก หากไม่สามารถหลีกเลี่ยงการพบปะกับบุคคลที่ทำให้คุณเกิดอารมณ์ได้ ก็ควรหาวิธีที่ดีกว่าในการปฏิสัมพันธ์ ใช้เวลาร่วมกันได้แต่ให้อยู่เป็นกลุ่ม การทำแบบนี้จะป้องกันไม่ให้คุณพูดหรือทำสิ่งไม่ดีงาม หากการอยู่เป็นกลุ่มไม่เหมาะกับคุณ อีกทางเลือกคือพยายามอยู่ในที่แจ้ง หรือ ศาสนสถานเช่น โบสถ์ วัด สิ่งศักดิ์สิทธิ์จะคุ้มครองจิตใจไม่ให้เกิดอารมณ์ใคร่และจะช่วยให้มีสตินึกถึงสิ่งดีแทนที่จะหมกมุ่น เวลามองบุคคลอื่น พยายามมองตา อย่ามองลามไปส่วนอื่นที่อาจกระตุ้นอารมณ์ทางเพศ มีคำกล่าวว่า ดวงตาเป็นประตูสู่จิตวิญญาณ ดังนั้นจงเพ่งความสนใจไปที่ตาจะได้เห็นจิตใจกัน อีกทั้งยังช่วยให้รู้จักเคารพผู้อื่นและเตือนใจคุณเรื่องการปฏิบัติดีต่อผู้อื่น ทำสิ่งที่เพื่อนที่ดีทั่วไปทำต่อกัน อย่าทำกิจกรรมที่ดูเหมือนการคบหาเชิงชู้สาว ลองปรึกษาคนรุ่นเก่าดูว่าคุณย่า คุณยาย มีความเห็นเกี่ยวกับการกระทำต่างๆ ของคุณอย่างไร หากท่านบอกว่าใช้ได้ นั่นอาจหมายความว่าคุณมาถูกทางแล้ว แม้ว่าเป็นการถูกตัวในสถานการณ์ที่ดูเหมาะสมแต่นั่นก็จุดชนวนความใคร่ให้รุนแรงขึ้นได้ พยายามอย่าแตะเนื้อต้องตัว หากคุณมีปัญหาเรื่องการควบคุมความใคร่จริงๆ วิธีนี้ช่วยยับยั้งได้มาก หากมีแนวโน้มจะล่วงเกินคนรักโดยไม่สามารถควบคุมได้ ให้วางแผนแต่งงาน เพื่อความสัมพันธ์จะเป็นไปได้อย่างถูกต้อง   จำไว้เสมอว่าคุณควรแต่งงานกับคนที่สมกันทั้งทางธรรม รูปลักษณ์และ จิตใจ แต่งงานเมื่อมีความพร้อมจริงเท่านั้น หากยังให้ความชัดเจนกับความสัมพันธ์ไม่ได้คุณก็ยังไม่พร้อมสำหรับความสัมพันธ์ทางเพศ การแต่งงานโดยหวังผลแค่ปลดปล่อยอารมณ์ทางเพศเป็นทางเลือกสุดท้ายที่จะกระทำ การแต่งงานควรเป็นเรื่องจริงจัง ไม่ใช่ทำอย่างไรก็ได้
หยุดล่อใจตนเอง. รู้จักเคารพตนเองและผู้อื่น. ละเว้นยาเสพติดและเครื่องดื่มมึนเมา. ยอมรับความต้องการ. มองต่างมุม. ยอมรับว่าตนต้องการความช่วยเหลือ. หาที่ปรึกษาทางธรรม. หักดิบ ตีตัวออกห่างจากสิ่งยั่วยุ. เตือนตัวเองถึงปัญหาที่สืบเนื่องจากความใคร่. ขอความช่วยเหลือจากสิ่งศักดิ์สิทธิ์. จงเตรียมพร้อม. เบนสายตาไปทางอื่น. หางานอดิเรก. สวดมนต์ อธิษฐาน ท่องคำสอน. หลีกเลี่ยงสิ่งที่ก่อเกิดให้ความใคร่. ไปเที่ยวเป็นกลุ่ม. ใช้เวลาร่วมกันในที่แจ้ง. มองตา. ปฏิสัมพันธ์ฉันเพื่อน. อย่าแตะเนื้อต้องตัว. ปฏิบัติต่อคนรักอย่างถูกต้อง.
https://www.wikihow.com/Overcome-Lust https://www.wikihow.com/Overcome-Lust https://www.wikihow.com/Overcome-Lust https://www.wikihow.com/Overcome-Lust
Dealing with the Root Cause Getting Help Distracting Yourself Finding Better Ways to Interact